alexandrainst/scandi-wiki huggingface dataset:
Warnow

Warnow er ei elv i delstaten Mecklenburg-Vorpommern i Tyskland. Ho munnar ut i Austersjøen nær byen Rostock. Ho har sitt utspring 10 km nord for Parchim, vest i Mecklenburgische Seenplatte. Ho renn nordover gjennom Sternberg, Bützow og Schwaan før ho når Rostock. 

I 2003 vart den første tyske bomvegen, Warnowtunnel, opna, som knyter Rostock til den vestlege breidda av elva.

Kjelde 

Mecklenburg-Vorpommern
Elvar i Tyskland
Recknitz

Recknitz er ei elv i Mecklenburg-Vorpommern nordaust i Tyskland. Recknitzdalen strekkjer seg heilt sør til høgdene ved Glasewitz nær Güstrow. Elvar har ikkje eit klart utspring, men byggjer seg opp frå fleire bekkar og småelvar. Bekkane Schaalbeke og Pludderbach renn forskjellige vegar mellom Liessow og Laage, men det meste av vatnet renn nordover som Recknitz, medan ein mindre del, kalla Augraben, renn sørover til elva Nebel.

Recknitz (frå Ribnitz-Damgarten til Bad Sülze) er den historiske grensa mellom Mecklenburg og Vorpommern. 

Dei siste åra har ein gjort fleire tiltak for å føre elveløpet tilbake til sin naturlege tilstand, noko som skal gjere landskapet meir attraktivt for turistar. Langs eit strekke på 30 km er tre delar erklært for verna område. 

Recknitz er 72 km lang og munnar ut i Saaler Bodden nær Ribnitz-Damgarten.

Kjelde 

Denne artikkelen bygger på «Recknitz» frå ,  den 6. juni 2007.

Bakgrunnsstoff 
 Regionskart
 Om Recknitz frå Laage til Ribnitz-Damgarten

Mecklenburg-Vorpommern
Elvar i Tyskland
Peene

Peene (polsk Piana) er ei elv i nordaust i Tyskland. Westpeene, Kleine Peene og Ostpeene munnar ut i Kummerower og frå her renn sjølve Peene til Anklam og ut i Stettiner Haff.

Den vestlege greina av elva Oder, som skil øya Usedom frå det tyske fastlandet, vert ofte kalla Peene, men er eigentleg ein del av Austersjøen kalla Peenestrom. Ho er ein av tre kanalar som knyter Stettiner Haff til Pommernbukta i Austersjøen (dei andre er Świna og Dziwna).

Store byar langs Peene er:
 Demmin
 Anklam
 Wolgast
 Peenemünde

Galleri

Kjeldet 

Denne artikkelen bygger på «Peene» frå ,  den 6. juni 2007.  
 

Mecklenburg-Vorpommern
Elvar i Tyskland
Tollense

Tollense er ei elv i Mecklenburg-Vorpommern nordaust i Tyskland og ei av sideelvane til Peene frå høgre. Tollense er 95,8 km lang og munnar ut i Peene i Demmin.

Kjelde 

Denne artikkelen bygger på «Tollense» frå ,  den 29. april 2020.  
 

Mecklenburg-Vorpommern
Elvar i Tyskland
Świna

Świna (tysk Swine; pommersk Swina) er ei elv i Polen som renn frå Stettiner Haff til Austersjøen mellom øyane Usedom og Wolin. Ho er ein del av elvemunningen til Oder, og fører om lag 75 % av vassmengda hennar (resten går gjennom Peenestrom (15 %) og Dziwna (10 %). Ho har ei lengd på om lag 16 km. Świnoujście er ein by langs elva. 

Det tyske keisarriket demma opp og gjorde elva djupare frå 1874 til 1880 for å lage Kaiserfahrt (Piastkanalen). Han er forbunde med den nordlege delen av Świna og går til Stettiner Haff og den pommerske hamna Szczecin. Elva var derfor ein viktig vassveg til denne industribyen. Området rundt elva vart overført frå Tyskland til Polen etter den andre verdskrigen.

Kjelder 

Denne artikkelen bygger på «Świna» frå ,  den 6. juni 2007.  
 

Elvar i Polen
Uecker

Uecker er ei elv i Brandenburg (der ho vert kalla Ucker) og Mecklenburg-Vorpommern nordaust i Tyskland. Ho har sitt utspring i området Uckermark, nær landsbyen Temmen. Ho renn nordover gjennom ei rekkje mindre innsjøar og gjennom byane Prenzlau, Pasewalk, Torgelow, Eggesin og Ueckermünde. Nær Ueckermünde munnar Uecker ut i Stettiner Haff, som er forbunde med Austersjøen via dei tre sunda Peenestrom, Świna og Dziwna.

Uecker har gjeve namn til to landkreis, Uckermark og Uecker-Randow.

Kjelde 

Denne artikkelen bygger på «Uecker» frå ,  den 6. juni 2007.  

Mecklenburg-Vorpommern
Brandenburg
Elvar i Tyskland
Ilz

Ilz er ei elv som renn gjennom Bayerischer Wald i Tyskland, og ei av sideelvane til Donau frå venstre. Ho har ei lengd på 65 km og ein høgdeskilnad frå utspring til munning på om lag 780 meter. 

Ilz har sitt utspring nær fjellet Rachel. Elva munnar ut i Donau ved Passau. Ein annan by langs Ilz er Fürsteneck.

Kjelder

Denne artikkelen bygger på «Ilz» frå ,  den 6. juni 2007.

Bakgrunnsstoff 

 Elva Ilz

Bayern
Elvar i Tyskland
Sideelvar til Donau
Elva Rott

Rott er ei 109 km lang elv i Bayern i Tyskland, og ei av sideelvane til Inn frå venstre. Ho har sitt utspring i kommunen Wurmsham i Niederbayern mellom Landshut og Waldkraiburg. Ho renn austover gjennom eit landleg område med små landsbyar, inkludert Neumarkt-Sankt Veit, Eggenfelden, Pfarrkirchen og Pocking. Ho munnar ut i Inn mot motsett side av Schärding, på grensa til Austerrike.

Kjelder 

Denne artikkelen bygger på «Rott River» frå ,  den 6. juni 2007.  

Rott
Rott
Alz

Alz er ei elv i Bayern, sør i Tyskland, og det einaste utløpet frå Chiemsee. Ho har sitt utspring ved den nordlege breidda nær Seebruck. Elva er ei av sideelvane til Inn frå høgre, som renn ut i ved Marktl. Andre byar ved Alz er Altenmarkt an der Alz, Trostberg, Garching an der Alz og Burgkirchen an der Alz.

Inndeling 
Alz er delt inn i Obere Alz (Øvre Alz) og Untere Alz (Nedre Alz). Obere Alz renn frå Chiemsee til Altenmarkt, og Unter Alz frå Altenmarkt til munningen.

Kjelder 

Denne artikkelen bygger på «Alz» frå ,  den 6. juni 2007.

Bakgrunnsstoff 
 Wasserwirtschaftsamt Traunstein, Die Alz 

Bayern
Elvar i Tyskland
Traun i Bayern

Traun er ei elv i Oberbayern i Tyskland, og ei av sideelvane til Alz med ei lengd på 28,8 km.

Ho har sitt utspring ved Siegsdorf der elvane Kvite Traun og Raude Traun renn i hop. Begge desse har kjelde i Cheimgauer Alpen. Ved Altenmarkt munnar ho ut i Alz.

Kjelder 
Denne artikkelen bygger på «Traun (Fluss in Bayern)» frå ,  den 6. juni 2007.  
 

Bayern
Elvar i Tyskland
Tiroler Achen

Tiroler Achen er ei elv i Austerrike og Tyskland med utspring i Kitzbühleralpane som Großache der elvane Kitzbühler Ache, Reither Ache og Fieberbrunner Ache renn i hop. I Bayern vert elva kalla Tiroler Achen, og her munnar ho ut i Chiemsee. 

Elva har ei lengd på 79 km, der 24 km renn i det tyske landkreiset Traunstein. Elvedeltaet er erklært eit naturreservat.

I 1970-åra vart elva rekna som svært forureina på grunn av forureining frå spillvatn. Økologiske tiltak vart gjennomført og elva er i dag rekna som moderat forureina.

Kjelder 

Denne artikkelen bygger på «Tiroler Achen» frå ,  den 6. juni 2007.  

Bayern
Elvar i Tyskland
Elvar i Austerrike
Vils ved Donau

Vils er ei elv i Bayern i Tyskland og ei av sideelvane til Donau frå høgre. Ho har utspringet sitt der dei to elvane Kleine Vils og Große Vils renn i hop i Gerzen. Elva er om lag 120 km lang (inkludert Große Vils). Ho renn austover gjennom eit landleg område med små landsbyar, som Eichendorf. Vils munnar ut i Donau ved Vilshofen.

Kjelder

Bakgrunnsstoff 

Bayern
Elvar i Tyskland
Sideelvar til Donau
Amper

Amper er ei elv sør i Bayern i Tyskland, og ei av dei største sideelanve til Isar, som renn gjennom München, frå venstre. Etter ei lengd på 185 km munnar ho ut i Isar ved Moosburg. Elva har sitt utspring frå Ammersee og den øvre greina hennar, oppfor Ammersee, vert kalla Ammer. Byar langs Amper er Fürstenfeldbruck, Dachau og Moosburg. Dei største sideelvane hennar er Glonn, Würm og Maisach.

Kjelder 
Denne artikkelen bygger på «Amper» frå ,  den 6. juni 2007.  
 

Bayern
Elvar i Tyskland
Würm

Würm er ei elv i Bayern i Tyskland, og ei av sideelvane til Amper frå høgre. Ho har sitt utspring frå Starnberger See og renn gjennom fleire landsbyar, i tillegg til delar av München før ho munnar ut i Amper nær Dachau, som like etter igjen munnar ut i Isar. Sjølv om Würm ikkje er ei særleg stor elv har ho gjeve namn til Würm-istida (den siste istida). 

Det finne ei anna, mindre elv med same namn i Gäu, eit område i Baden-Württemberg.

Kjelder 
Denne artikkelen bygger på «Würm» frå ,  den 6. juni 2007.  
 

Bayern
Elvar i Tyskland
Große Laber

Große Laber (òg kalla Große Laaber) er ei elv i Bayern i Tyskland, og ei sideelv til Donau.

Elva har utspring i landkreis Kelheim i eit åslendt landskap ved Volkenschwand. Frå kjelda om lag 500 meter over havet renn Große Laber hovudsakleg nordaustover forbi byane Pfeffenhausen, Rottenburg, Langquaid og Sünching. Dei siste tre kilometrane renn elva parallelt med Donau før dei renn i hop nær Straubing.

Kjelder 
Denne artikkelen bygger på «Große Laber» frå ,  den 6. juni 2007.  
 

Bayern
Elvar i Tyskland
Sideelvar til Donau
Regen

Regen (tsjekkisk Řezná) er ei elv i Bayern i Tyskland, og ei av sideelvane til Donau frå venstre. Utspringet hennar er Großer Regen (Store Regen) i Böhmerwald i Tsjekkia nær Železná Ruda. Elva kryssar grensa etter eit par kilometer ved Bayerisch Eisenstein.

Ved Zwiesel møter Großer Regen elva Kleiner Regen (Litle Regen) og dannar Schwarzer Regen (Svarte Regen). Schwarzer Regen renn gjennom Regen og Viechtach, og møter Weißer Regen (Kvite Regen) i Kötzting. Frå her vert elva kalla Regen.

Regendalen er den største dalen i Bayerischer Wald, og mange busetnadar i fjella ligg langs elva. Av byar Regen renn gjennom finn ein Cham og Regensburg. Ved Regensburg munnar elva ut i Donau.

Den totale lengda til elva, inkludert Großer Regen og Schwarzer Regen, er 169 km.

Kjelder 

Denne artikkelen bygger på «Regen River» frå ,  den 6. juni 2007.  
 

Bayern
Elvar i Tyskland
Elvar i Tsjekkia
Sideelvar til Donau
Naab

Naab er ei elv i Bayern i Tyskland, og ei av sideelvane til Donau frå venstre. Ho er om lag 165 km lang, inkludert hovudkjelda hennar Waldnaab. 

Naab vert danna der elvane Waldnaab og Haidenaab renn i hop ved Luhe-Wildenau, sør for Weiden in der Oberpfalz. Ho renn hovudsakleg sørover, gjennom byane Nabburg, Schwandorf og Burglengenfeld. Elva munnar ut i DonauDanube nær Regensburg.

Kjelde 

Bayern
Elvar i Tyskland
Sideelvar til Donau
Altmühl

Altmühl er ei elv i Bayern i Tyskland, og ei av sideelvane til Donau frå venstre. Ho er om lag 230 km lang. 

Altmühl har sitt utspring nær byen Ansbach. Frå her renn elva søraustover som ei lita elv og renn ut i Altmühlsee nord for Gunzenhausen. Etter Gunzenhausen tar elva ein stor sving rundt Fränkische Alb, og her går ho inn i Altmühldalen naturpark.

Altmühl renn gjennom byane Treuchtlingen, Eichstätt og Beilngries. Etter Dietfurt er elveleiet retta opp og er ein del av ein kanal som knyter elvane Main og Donau saman (Rhin-Main-Donau-kanalen). 

Altmühl munnar til slutt i Donau i Kelheim.

Kjelder 

Denne artikkelen bygger på «Altmühl» frå ,  den 7. juni 2007.  
 

Bayern
Elvar i Tyskland
Sideelvar til Donau
Abens

Abens er ei lita elv i Oberbayern og Niederbayern, og ei av sideelvane til Donau. Ho har sitt utspring nær landsbyen Abens i Freising og har ei lengd på 76 km. I den øvre delen renn Abens forbi åslandskapet Hallertau. Den største sideelva hennar er Ilm, som opphavleg var ei sideelv til Donau, men som etter kunstig regulering var ei sideelv til Abens i staden. Abens renn forbi byane Mainburg, Elsendorf, Siegenburg, Biburg, Abensberg og Bad Gögging.

Kjelder 
Denne artikkelen bygger på «Abens» frå ,  den 6. juni 2007.  
 

Bayern
Elvar i Tyskland
Sideelvar til Donau
Paar

Paar er ei elv i Bayern i Tyskland, og ei av sideelvane til Donau frå høgre, og er dermed ein del av tilsigsområdet til Svartehavet. Ho er 134 km lang og i fleire kilometer renn ho parallelt til elva Lech, berre eit par kilometer frå kvarandre. Nær Augsburg renn Paar ut av Lechdalen og snur nordaustover mot Ingolstadt. Ho munnar ut i Donau nær Vohburg. Byar langs Paar er Egling, Mering, Aichach, Schrobenhausen og Manching.

Kjelde 

Bayern
Elvar i Tyskland
Sideelvar til Donau
Friedberger Ach

Friedberger Ach er ei lita elv i Bayern i Tyskland, og ei av sideelvane til Donau frå høgre. Ho har sitt utspring i landsbyen Untermühlhausen, nordaust for Landsberg am Lech. Det meste av lengda si renn ho parallelt til elva Lech, med ein avstand på berre nokre få kilometer. Byar langs Friedberger Ach er mellom anna Weil, Prittriching, Mering, Friedberg, Rehling, Thierhaupten og Rain. Etter Rain renn Friedberger Ach austover, parallelt til Donau før dei renn i hop nær Oberhausen.

Kjelde 

Bayern
Elvar i Tyskland
Sideelvar til Donau
Wertach

Wertach er ei elv i Bayern sør i Tyskland, og ei av sideelevane til Lech frå venstre. Ho har ei total lengd på 151 km. Wertach har sitt opphav i Dei nordlege kalksteinsalpane i Bad Hindelang aust for Sonthofen (landkreis Oberallgäu). Ho renn nordover forbi byane Wertach, Nesselwang, Marktoberdorf, Kaufbeuren, Schwabmünchen og Bobingen. Wertach munnar ut i Lech i Augsburg. Lech er igjen ei sideelv til Donau.

Kjelde 

Bayern
Elvar i Tyskland
Sideelvar til Donau
Schmutter

Schmutter er ei elv i Bayern i Tyskland, og ei av sideelvane til Donau frå høgre. Ho har sitt utspring 6 km sørvest for Schwabmünchen i Schwaben. Ho renn nordover, og i fleire titals kilometer går ho parallelt til elva Lech, berre nokre få kilometer vest for Lech. Ho munnar ut i Donau nær Donauwörth. Byar langs Schmutter er Fischach, Neusäß, Gablingen og Mertingen.

Kjelde 

Bayern
Elvar i Tyskland
Sideelvar til Donau
Wörnitz

Wörnitz er ei elv i Bayern i Tyskland, og ei av sideelvane til Donau frå venstre. Ho har sitt utspring nær Schillingsfürst i Mittelfranken. Elva renn sørover gjennom Nördlinger Ries og munnar ut i Donau i Donauwörth. Av byar Wörnitz passarar finn ein Wörnitz, Dinkelsbühl, Wassertrüdingen, Oettingen, Harburg og Donauwörth.

Kjelde 

Bayern
Elvar i Tyskland
Sideelvar til Donau
Brenz

Brenz er ei elv i Baden-Württemberg og Bayern i Tyskland, og ei av sideelvane til Donau frå venstre. Ho har sitt utspring ved byen Königsbronn og renn 55 km før ho munnar ut i Donau ved Lauingen, eit par kilometer vest for Dillingen. Ho renn gjennom byane Königsbronn, Heidenheim, Giengen og Lauingen.

Kjelde 

Bayern
Elvar i Tyskland
Sideelvar til Donau
Bømlo kyrkje

Bømlo kyrkje er ei langkyrkje frå 1960 i Langevåg i Bømlo kommune i Vestland. Kyrkja erstatta Bømlo gamle kyrkje (frå 1600-talet) som soknekyrkje.

Ho er bygt i betong og stein, og har 500 plassar.

Bakgrunnsstoff 
 Norges Kirker: «Bømlo kirke» på nettstaden til Norsk Institutt for kulturminneforskning
 Minneskrift om Bømlo nye kyrkje etter 30 år av Knut Brakestad.
 Dis Hordaland om Bømlo nye kyrke 
 

Kyrkjer i Bømlo
Kyrkjer i Sunnhordland prosti
Ole Halvorsen
Langkyrkjer i Bjørgvin
Norske kyrkjer frå 1960
Kyrkjer i Sunnhordland prosti
Eds församling i Stockholms stift

Ed er ei sokn i Stockholms län, i Upplands Väsby kommune. Folketalet er 6 247.

Sokner i Sverige
Upplands Väsby
Hammarby sokn

Hammarby er ein sokn i Stockholms län, Upplands Väsby kommune. Folketalet er 20 490.

Sokner i Sverige
Hammarby

nl:Hammarby (Eskilstuna)
Fresta

Fresta er ein sokn i Stockholms län, i Upplands Väsby kommune. Folketalet er 11 111.

Sokner i Sverige
Upplands Väsby
Vallentuna

Vallentuna er ein tettstad som ligg i både Vallentuna kommun og Täby kommun i Stockholms län i Sverige. Til saman budde det 29 519 menneske i Vallentuna i desember 2012.

Vallentuna kommun
Täby kommun
Tettstader i Stockholms län
Össeby

Össeby er ein sokn i Stockholms län, i Vallentuna kommune. Folketalet er 4 319.

Sokner i Sverige
Vallentuna
Österåker-Östra Ryd

Österåker-Östra Ryd er ei sokn i Stockholms län, i Österåker kommune. Folketalet er: 35 547.

Sokner i Sverige
Österåker
Ljusterö-Kulla

Ljusterö-Kulla er ei sokn i Stockholms län, i Österåker kommune. Folketalet er 2 332.

Sokner i Sverige
Österåker
Djurö, Möja och Nämdö

Djurö, Möja och Nämdö er ein sokn i Stockholms län, i Värmdö kommune. Folketalet er: 4 419.

Sokner i Sverige
Värmdö
Ingarö församling

Ingarö er eit sokn i Stockholms län, i Värmdö kommune. Folketalet er: 6 384.

Sokner i Sverige
Värmdö
Gustavsberg sokn

Gustavsberg er ei sokn i Stockholms län, i Värmdö kommune. Folketalet er 12 512.

Sokner i Sverige
Värmdö kommun
Viksjö

Viksjö var ei sokn () i Järfälla kommune i  Stockholms län i Sverige.

Soknet blei skipa i 1992 gjennom ei oppdeling av Järfälla sokn. I 2010 blei det igjen del av Järfälla sokn.

Kjelder
Denne artikkelen bygger på «Viksjö församling, Stockholms stift» frå ,  den 26. mars 2019.  
 

Sokner i Sverige
Järfälla kommun
Jakobsberg

Jakobsberg er ein svensk tettstad i Stockholms län i Uppland. Han er administrasjonssenter i Järfälla kommun og i 2005 budde det 24 046 innbyggjarar der.

Kjelder 

 Denne artikkelen bygger på «Jakobsberg» frå , den 29. juni 2012. 

Järfälla kommun
Tettstader i Stockholms län
Adelsö-Munsö

Adelsö-Munsö er eit sokn i Stockholms län, i Ekerö kommune.

Sokner i Sverige
Ekerö
Ekerö

Ekerö er ein tettstad  og kommunesentrum (centralort) i Ekerö kommun i Stockholms län. Tettstaden ligg på øya Ekerön i austre Mälaren og er fyrst og fremst ein stad der folk bur. Mange reiser dagleg til Stockholm på arbeid. Den største lokale arbeidsgjevaren er kommunen.

Tettstaden Ekerö var opphavleg to tidlegare tettstader, Tappström og Träkvista, men frå 1975 vart desse stadane rekna for å vere samanvekste.  På slutten av 1980-talet vart Ekerö centrum bygd i Tappström. Folketalet har auke snøgt; i 1960 hadde dåverande Tappström 343 innbuarar og Träkvista 582, i 1970 var talet 1111 respektive 1068. Deretter steig det til fleire enn ti tusen innbuarar i den noverande tettstaden Ekerö.

Ekerö kommun
Tettstader i Stockholms län
Øyar i Mälaren
Lovö

er ei sokn i Stockholms län, i Ekerö kommune.

Sokner i Sverige
Ekerö
Färingsö församling

er ei sokn i Ekerö kommun i Stockholms län.

Sokner i Sverige
Ekerö
Huddinge

Huddinge er administrasjonssenteret i Huddinge kommun. 

Sokner i Sverige
Huddinge
Byar i Sverige
Trångsund

Trångsund er òg det svenske namnet på byen Vysotsk i Russland

Trångsund er ei sokn i Stockholms län, i Huddinge kommune.

Sokner i Sverige
Huddinge
Sankt Mikael

For helgenen sjå den heilage Mikael
Sankt Mikael er ei sokn i Stockholms län, i Huddinge kommune.

Sokner i Sverige
Huddinge
Flemingsberg

Flemingsberg er ei sokn i Stockholms län, i Huddinge kommune.

Sokner i Sverige
Huddinge
Botkyrka kommun

er ei sokn og ein kommune i Stockholms län.  Administrasjonssenter ligg i Tumba.

Tettstader
Botkyrka kommune har fire tettstader.
Innbyggjartalet i tabellen er per 31. desember 2005.

 *Den delen  av Stockholm som ligg i Botkyrka kommune.

Innsjøar i kommunen

Innsjøane Axaren, Gölan, Getaren, Lilla og Stora skogssjön, Malmsjön og Somran er del av Kagghamraån-vassdraget.

Bakgrunnsstoff 
 www.botkyrka.se

 
Kommunar i Stockholms län
Sokner i Sverige
Grödinge

Grödinge er ei sokn i Stockholms län, i Botkyrka kommune.

Sokner i Sverige
Botkyrka
Salem i Sverige

Salem er den delen av tettstaden Tumba som er administrasjonssenter for Salems kommun. I 2005 hadde Salem 14 171 innbyggjarar. Tumba hadde totalt 35 311 innbyggjarar, (21 140 i Botkyrka kommun og 14 171 i Salems kommune). Salem blei igjen eigen kommune i 1983, etter at den hadde vore ein del av Botkyrka kommun frå 1974.

Staden er kjend for den årlege Salemmarsjen.

Kjelder
Denne artikkelen bygger på «Salem (Sverige)» frå ,  den 7. juli 2012.

Bakgrunnsstoff 
 Salems hembygdsförening

Litteratur 
 Salemsboken, 1973/1984
 Botkyrkabygd, utgitt av Botkyrka kommunes kulturnämnd
 Salemstaden, utgitt av Salems hembygdsförening

Salems kommun
tettstader i Stockholms län
Österhaninge

Österhaninge er ei sokn i Stockholms län, i Haninge kommune.

Sokner i Sverige
Haninge
Dalarö-Ornö-Utö

Dalarö-Ornö-Utö er ei sokn i Stockholms län, i Haninge kommune.

Sokner i Sverige
Haninge
Västerhaninge-Muskö

Västerhaninge-Muskö er ei sokn i Stockholms län, i Haninge kommune.

Soknar i Sverige
Sokner i Sverige
Haninge
Bro

Sjå òg oppslagsordet bru
Bro er ei sokn i Stockholms län, i Upplands-Bro kommune.

Sokner i Sverige
Upplands-Bro
Kungsängen-Västra Ryd

Kungsängen-Västra Ryd er ei sokn i Stockholms län, i Upplands-Bro kommune.

Sokner i Sverige
Upplands-Bro
Håtuna

Håtuna er ei sokn i Stockholms län, i Upplands-Bro kommune.

Sokner i Sverige
Upplands-Bro
Turinge-Taxinge

Turinge-Taxinge er ei sokn i Stockholms län, i Nykvarns kommune.

Sokner i Sverige
Nykvarn
Täby

Täby er ein svensk tettstad i Stockholms län i Uppland. Det er Täby kommuns administrasjonssenter og i år 2005 budde det 58 593 innbyggjarar der. Delar av Täby ligg òg i kommunane Danderyd og Sollentuna.

Täby er kjend for galoppbanen Täby Galopp som blei opna i 1960.

Folk frå Täby 
 Per Welinder (1962–) professjonell rullebrettutøvar

Kjelder 
 Denne artikkelen bygger på «Täby» frå , den 4. august 2012. 
 

Täby kommun
Danderyds kommun
tettstader i Stockholms län
Danderyd

Danderyd er ei sokn i Stockholms län, i Danderyds kommune.

Sokner i Sverige
Danderyd
Sollentuna kommun

Sollentuna ein kommune i Stockholms län. Kommuneadministrasjonen ligg i Tureberg. 

Kommunen grensar (med klokka frå sør) til kommunane Sundbyberg, Stockholm, Järfälla, Upplands Väsby, Täby, Danderyd og Solna.

Administrativ historikk
Sollentuna kommun har ikkje blitt delt eller samanslått med nokon annan kommune i samband med dei omfattande kommunereformene på 1950- og 70-talet. Han omfattar i hovudsakleg gamle Sollentuna sokn, som blei omgjort til landskommune i 1863, med unntak av mindre grenseendringar. I 1929 blei kommunen med i Norrvikens municipalsamhälle. Detta tok slutt i 1944 da Sollentuna fekk status som köping, noko som vara fram til kommmunereforma i 1971.

Tettstader
Sollentuna kommune har tre tettstader.
Innbyggjartalet i tabellen er per 31. desember 2005.

 *Den delen  av Stockholm som ligg i Sollentuna kommune. 

 
Kommunar i Stockholms län
Stockholms domkyrkoförsamling

Stockholms domkyrkoförsamling er ei sokn i Stockholm kommune i Stockholms län.

Sokner i Sverige
Stockholm
Svenska kyrkan
Sankt Johannes i Stockholm

Sankt Johannes er ei sokn i Stockholms län, i Stockholms kommune.

Sokner i Sverige
Stockholm
Mindel

Mindel er ei elv i Bayern sør i Tyskland, og ei av sideelvane til Donau frå høgre. Mindel har sitt utspring vest for Kaufbeuren i Allgäu-regionen, og renn hovudsakleg nordover. Av byar langs elva finn ein Mindelheim og Thannhausen, og elva munnar ut i Donau aust for Günzburg. 

Mindel gav namn til Mindelistida i Alpane. Denne istida (som oppstod for om lag 350 000 til 250 000 år sidan, vert kalla Elsteristida i Nord-Europa og Kansanistida i Nord-Amerika.

Kjelde 

Elvar i Tyskland
Sideelvar til Donau
Bayern